Абедзве жанчыны атрымалі права прыняць удзел у абласным конкурсе, які праходзіў у сакавіку ў сталічным Палацы ветэранаў. Рыхтаваліся грунтоўна і, пераважна, з ухілам на нацыянальнае. Марыя Дамброўская згатавала ў гліняным гаршку верашчаку, напякла ў сапраўднай печы блінцоў. Леакадзія Клімовіч, акрамя вясенніх птушак, падрыхтавала бульбяную каўбасу з грыбамі і цыбуляй. На конкурсе гаспадыні са Стаўбцоўшчыны, радзімы Якуба Коласа, разам з баяністам Міхаілам Міткевічам дадалі да сваіх кулінарных шэдэўраў моўнага смаку. Цікава расказалі, як гатавалі іх, з якім настроем і якая будзе ад іх карысць.